Diari Oficial de la Generalitat Valenciana


Sumari del DOGV 7360, del 15-09-2014 (2014/8284)

ORDE 18/2014, de 8 de setembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de taxi realitzats per autoritzacions domiciliades en el municipi de Teulada.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/09/08/18/dof/vci/html**

### Dades del document

Número de DOGV
:   7360

Data del DOGV
:   15-09-2014

Secció del DOGV
:   I. DISPOSICIONS GENERALS

Número del document
:   2014/8284


Data del document
:   08-09-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Teulada
    * taxi
    * transport públic
    * tarifa de viatgers
    * reglamentació del transport
    * transport de viatgers
    * legislació

ORDE 18/2014, de 8 de setembre, de la Conselleria d'Infraestructures, Territori i Medi Ambient, per la qual es modifiquen les tarifes dels servicis de taxi realitzats per autoritzacions domiciliades en el municipi de Teulada. [2014/8284]  
L'Estatut d'Autonomia de la Comunitat Valenciana atribuïx a la Generalitat la competència exclusiva en matèria de transport terrestre quan l'itinerari discorre íntegrament en el seu territori.  
La Llei 6/2011, d'1 d'abril, de la Generalitat, de Mobilitat de la Comunitat Valenciana, establix en l'article 55.1 que les tarifes han de garantir la cobertura del cost real del servici en condicions normals de productivitat i organització, permetre una amortització adequada i un benefici industrial raonable, i revisar-les periòdicament, o de manera excepcional, quan es produïsca una variació en els costos que altere significativament l'equilibri econòmic. Aprovar-les i revisar-les correspon a l'òrgan competent, amb audiència prèvia de les associacions representatives del sector i de les associacions de consumidors i usuaris.  
  
L'Orde 24/2013, de 20 de desembre, de la Conselleria d'Infraestructures, Territori i Medi Ambient, regula el règim tarifari dels servicis interurbans de transport públic discrecional de viatgers en automòbils de turisme a la Comunitat Valenciana, i establix les tarifes per als municipis de menys de 20.000 habitants no inclosos en àrees de prestació conjunta que no disposen d'un règim tarifari específic.  
  
Des de l'última revisió hi ha hagut un increment dels costos d'explotació. L'estructura i les quanties del qual han sigut degudament analitzades, i s'aconsella actualitzar-los amb la revisió de les tarifes d'aplicació, que mantindran el caràcter de tarifes màximes.  
Per tot això, amb un informe previ de la Comissió de Preus de la Generalitat Valenciana, i de conformitat amb l'article 28.e de la Llei 5/1983, de 30 de desembre, del Consell, modificada per la Llei 12/2007, de 20 de març, amb l'article 5 del Decret 192/2011, i amb el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient,  
  
Ordene  
  
Article 1. Tarifes  
Els servicis de transport públic de viatgers en automòbils de turisme del municipi de Teulada que se sol·liciten en el seu àmbit territorial, es regiran per les tarifes següents, impost sobre el valor afegit inclòs:  
  
Tarifa 1  
Baixada de bandera: 3,65 euros  
Preu per km. recorregut: 1,05 euros  
Preu per hora d'espera: 21,55 euros  
Mínim de percepció: 3,57 euros  
  
Tarifa 2  
Baixada de bandera: 4,65 euros  
Preu per km. recorregut: 1,35 euros  
Preu per hora d'espera: 28,05 euros  
Mínim de percepció: 5,00 euros  
  
Article 2. Definició d'horaris  
Es considera horari diürn el comprés entre les 07.00 hores i les 21.00 hores del mateix dia.  
Es considera horari nocturn el comprés entre les 21.00 hores d'un dia i les 07.00 hores de l'endemà.  
Les tarifes assenyalades en l'article primer seran aplicables de la manera següent:  
- En dia laborable i en horari diürn, la tarifa 1.  
- En dia laborable i en horari nocturn, la tarifa 2.  
- Dissabtes, diumenges i festius, en horari diürn i nocturn, la tarifa 2.  
  
Article 3. Obligatorietat del canvi  
Els conductors dels vehicles facilitaran als clients canvi de fins a 20 euros. Si el canvi a tornar fora superior a 20 euros, el conductor tindrà dret a continuar amb el taxímetre en marxa fins que el canvi requerit siga inferior a 20 euros.  
  
Article 4. Visibilitat del quadro de tarifes  
En tots els vehicles s'haurà de portar, de forma visible per a l'usuari, un exemplar de les tarifes en vigor i les seues condicions d'aplicació.  
  
  
Article 5. Règim de contractació  
Els servicis es contractaran en règim de cotxe complet i els recorreguts s'entendran en circuit tancat fins al punt de partida per l'itinerari més curt, si no es convinguera expressament el contrari. Al contractar el servici es fixaran els recorreguts, les places i el pes de l'equipatge.  
  
  
Article 6. Equipatges  
En tot cas, l'usuari tindrà dret al transport gratuït del seu equipatge, el qual, una vegada utilitzat el nombre total de places, no podrà excedir dels 50 quilos per als vehicles de fins a quatre places, i de 60 quilos per als de superior capacitat, sempre que el volum dels equipatges permeta introduir-los en el portamaletes o situar-los en la baca del vehicle, sense contravindre les normes i reglaments de trànsit i circulació.  
  
Quan no s'utilitze el nombre total de places, estes xifres podran augmentar-se a raó de 30 quilos per cada seient buit, sempre que la forma, les dimensions i la naturalesa de l'equipatge possibilite transportar-lo en l'interior del vehicle.  
Els excessos d'equipatge sobre les xifres anteriors s'abonaran a raó de 0,05 euros per cada 10 quilos o fracció i quilòmetre recorregut, i el transportista queda en llibertat d'admetre'ls quan este excés siga superior al 50 % de les xifres citades.  
  
  
DISPOSICIÓ ADDICIONAL  
  
Única. Habilitació per a l'aplicació i interpretació  
Es faculta el director general de Transports i Logística per a dictar les instruccions i les resolucions que resulten oportunes per a l'aplicació i interpretació d'esta orde.  
  
  
DISPOSICIÓ DEROGATÒRIA  
  
Única. Clàusula general de salvaguarda  
Queden derogades totes les disposicions del mateix rang o des rang inferior que s'oposen al que disposa esta orde.  
  
  
DISPOSICIÓ FINAL  
  
Única. Entrada en vigor  
Esta orde produirà efectes des de l'endemà que es publique en el Diari Oficial de la Comunitat Valenciana.  
  
València, 8 de setembre de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS


Còpia Permalink ELI